|  |
| --- |
| Krokuvos zoologijos sodas |
| Zoologijos sodo vartai 
Zoologijos sodo vartai |
| Tipas | Zoologijos sodas |
| Geografinė padėtis | 50°03′16″š. pl. 19°51′12″r. ilg.﻿ / ﻿50.054581°š. pl. 19.853196°r. ilg.﻿ / 50.054581; 19.853196Koordinatės: 50°03′16″š. pl. 19°51′12″r. ilg.﻿ / ﻿50.054581°š. pl. 19.853196°r. ilg.﻿ / 50.054581; 19.853196 |
| Plotas | 17 ha |
| Įkurtas | 1929 m. |
| Lankytojai | 300 tūkst. |
| Kita informacija | EAZA, WAZA |
| Svetainė | zoo-krakow.pl |
| Adresas | Krokuva, Lenkija Lenkija |

**Krokuvos zoologijos sodas** (lenk.  *Ogród Zoologiczny w Krakowie*) – zoologijos sodas, esantis Lenkijoje, Krokuvos mieste, ant Pustelniko kalvos Volskio miške. Zologijos sode yra apie 260 rūšių, 1500 gyvūnų, teritorija užima beveik 17 hektarų plotą. Metinis lankytojų skaičius siekia 300 tūkst.

Krokuvos zoologijos sodas yra akredituotas tarptautinėse organizacijose: Europos zoologijos sodų ir akvariumų asociacija (EAZA), Pasaulio zoologijos sodų ir akvariumų asociacija (WAZA).

Žirafų paviljonas
Prie dramblių aptvaro

Istorija
--------

Krokuvos Vavelyje viduramžiais buvo žvėrynas, kuriame buvo laikoma įvairių beždžionių, liūtų, kupranugarių, leopardų ir įvairių rūšių graužikų. Kai Lenkijos karalius Zigmantas Vaza persikėlė į Lenkijos sostinę Varšuvą, Vavelio žvėrynas sunyko. Nuo XVIII a. iki XIX a. pabaigos Krokuvoje buvo keletas kitų privačių žvėrynų. XX a. pradžioje Koperniko gamtos draugijos nariai W. Wober, K. Maślankiewicz, L. Holcer ir K. Łukaszewicz iškėlė iniciatyvą įkurti naują zoologijos sodą Volskio miške, šalia Belianų kamaldulių vienuolyno.

Naujas zoologijos sodas buvo iškilmingai atidarytas 1929 m. liepos 6 d. dalyvaujant Lenkijos prezidentui Ignacy Mościcki. Sodo atidarymo dieną buvo 94 žinduoliai, 98 paukščiai ir 12 roplių. Pirmuoju direktoriumi paskirtas Antoni Koziarz, kuris šiame pote išbuvo iki 1966 m.

Antrojo pasaulinio karo metais zoologijos sodas buvo administruojamas vokiečių valdžios, todėl artėjant karo frontui daugelis gyvūnų buvo evakuoti į kitus Vokietijos zoologijos sodus.

1963 m. įsteigta sodą administruojanti bendrovė „Miesto parkas ir zoologijos sodas" (*Miejski Park i Ogród Zoologiczny*).
Šiuo laikotarpiu įstaigoje buvo atliekami rekonstrukcijos darbai.

Pagal retų rūšių veisimo programą, 2014 m. sode susilaukta andinio kondoro palikuonių. Kiti nelaisvėje gimę gyvūnai: karčiuotasis vilkas, snieginiai leopardai, jaguarai, fenekai, karakalai, europiniai vilpišiai, šiaurinės paprastosios lūšys, kuskusai (*Phalanger gymnotis*), juodakuodžiai mangabai (*Lophocebus aterrimus*), šimpanzės, baltarankiai gibonai ir paprastosios marmozetės.

Šaltiniai
---------

1. ↑  „About Cracow Zoo". *Ogrod Zoologiczny w Krakowie*. Suarchyvuotas originalas 2016-03-05. Nuoroda tikrinta 26 January 2016. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „Historia ZOO". Nuoroda tikrinta 2018-08-26.
3. ↑  „Młody kondor wychodzi z ukrycia". Suarchyvuotas originalas 2014-12-14. Nuoroda tikrinta 2018-09-01. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

|  |  |
| --- | --- |
|  | **Vikiteka: Krokuvos zoologijos sodas** – vaizdinė ir garsinė medžiaga  |

* Oficiali svetainė
* Zoologijos sodo istorija